У Вікіпедыі ёсць артыкулы пра іншых асоб з прозвішчам Дзямешка.

**Аляксандр Дзямешка** (нар. 7 лістапада 1986, Брэст) — беларускі футбаліст (нападнік) і трэнер. У цяперашні час працуе ў трэнерскім штабе брэсцкага «Дынама».

Клубная кар’ера
---------------

### «Дынама»

Выхаванец брэсцкай СДЮШАР-5, з 2003 года стаў праходзіць у дубль мясцовага «Дынама», а ўжо ў 2005 годзе дэбютаваў у асноўнай камандзе. Найбольш паспяховым сезонам у «Дынама» стаў 2007, калі Дзямешка 17 раз з’явіўся на полі ў чэмпіянаце і вызначыўся голам, а таксама разам з камандай выйграў Кубак Беларусі. Пазней выступаў пераважна толькі за дубль, так і не здолеўшы замацавацца ў аснове дынамаўцаў.

### «Граніт» і «Гарадзея»

Сезон 2010 распачаў у складзе «Граніта», які па выніках чэмпіянату 2009 страціў месца ў Вышэйшай лізе. Абараняў колеры мікашэвіцкага клуба на працягу двух сезонаў, здолеў трывала замацавацца ў аснове «Граніта».

У лютым 2012 года перайшоў у «Гарадзею». Двойчы разам з «цукровымі» займаў другое месца ў Першай лізе, аднак клуб так і не здолеў выйсці ў элітны дывізіён, саступаючы ў стыкавых матчах. У сезоне 2014 трывала з’яўляўся ў стартавым складзе, але клуб заняў толькі 6-е месца ў Першай лізе.

### Вяртанне ў «Дынама»

Са студзеня 2015 года знаходзіўся на праглядзе ў брэсцкім «Дынама». У выніку распачаў сезон 2015 у складзе роднага клуба. У «Дынама» замацаваўся ў аснове, стаў выступаць на пазіцыі цэнтральнага нападніка.

У студзені 2016 года накіраваўся на прагляд у польскі клуб «Погань» з Седльцаў, але не падышоў. У выніку вярнуўся ў «Дынама», з якім у сакавіку падпісаў новы кантракт. Стаў капітанам каманды, у першай палове сезона 2016 быў асноўным нападнікам і забіў 6 галоў у чэмпіянаце, але ўлетку страціў месца ў стартавым складзе і стаў пераважна выхадзіць на замену.

У першай палове 2017 года заставаўся іграком «Дынама», аднак нават у заяўку на матчы трапляў зрэдку, згуляў толькі ў адным матчы. У ліпені 2017 года завяршыў гульнявую кар’еру і перайшоў на трэнерскую працу ў моладзевай акадэміі «Дынама».

### «Рух»

У пачатку 2018 года далучыўся да фарм-клуба дынамаўцаў — брэсцкага «Руха» — у склад якога быў заяўлены на сезон 2018 у якасці іграка. Дапамог камандзе атрымаць перамогу ў Другой лізе. Адначасова быў старшым трэнерам каманды, і пасля сезона 2018 сканцэнтраваўся на трэнерскай дзейнасці.

У 2021 годзе ў якасці аматара выступаў за «Брэстжылбуд» у Другой лізе.

Трэнерская кар’ера
------------------

У 2018—2021 гадах быў старшым трэнерам «Руха», разам з камандай прайшоў шлях да Вышэйшай лігі. У студзені 2022 года ўзначаліў дубль «Руха», аднак у хуткім часе клуб зняўся са спаборніцтваў.

У сакавіку 2023 года стаў трэнерам у дублі брэсцкага «Дынама». Восенню 2023 года ўслед за галоўным трэнерам дубля Андрэем Чалмадзеевым перайшоў у асноўную каманду дынамаўцаў, дзе застаўся і ў наступным годзе пасля прызначэння новым галоўным трэнерам Аляксандра Бразевіча.

Дасягненні
----------

* Беларусь Уладальнік Кубка Беларусі (2): 2007, 2017
* Беларусь Пераможца Другой лігі чэмпіянату Беларусі: 2018

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2003 | дубль | Дынама | Беларусь | 17 | 3 |
| 2004 | дубль | Дынама | Беларусь | 25 | 0 |
| 2005 | Д1 | Дынама | Беларусь | 1 | 0 |
| 2006 | Д1 | Дынама | Беларусь | 1 | 0 |
| 2007 | Д1 | Дынама | Беларусь | 17 | 1 |
| 2008 | Д1 | Дынама | Беларусь | 8 | 0 |
| 2009 | Д1 | Дынама | Беларусь | 3 | 0 |
| 2010 (пач.) | дубль | Дынама | Беларусь | 1 | 0 |
| 2010 | Д2 | Граніт | Беларусь | 29 | 5 |
| 2011 | Д2 | Граніт | Беларусь | 28 | 2 |
| 2012 | Д2 | Гарадзея | Беларусь | 23 | 4 |
| 2013 | Д2 | Гарадзея | Беларусь | 20 | 3 |
| 2014 | Д2 | Гарадзея | Беларусь | 25 | 1 |
| 2015 | Д1 | Дынама | Беларусь | 25 | 0 |
| 2016 | Д1 | Дынама | Беларусь | 23 | 6 |
| 2017 (1) | Д1 | Дынама | Беларусь | 1 | 0 |
| 2018 | Д3 | Рух | Беларусь | 22 | 3 |
| 2021 | Д3 | Брэстжылбуд | Беларусь | 10 | 9 |
|

Крыніцы
-------

1. ↑  Aleksandr Demeshko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Демешко и Козлович стали игроками «Городеи» (руск.)(недаступная спасылка — *гісторыя* ). *goals.by*.
3. ↑  Юрченко, Цеван и Демешко на просмотре в брестском "Динамо" (руск.). *football.by* (13 студзеня 2015). Праверана 24 студзеня 2024.
4. ↑  Демешко не подошел «Погони» (руск.). *by.tribuna.com*.
5. ↑  Огар, Чиж, Демешко и еще девять игроков подписали контракты с брестским "Динамо" (руск.). *football.by* (11 сакавіка 2016). Праверана 24 студзеня 2024.
6. ↑  Демешко завершил карьеру игрока и переходит на тренерскую работу (руск.). *football.by* (21 ліпеня 2017). Праверана 24 студзеня 2024.
7. ↑  Демешко возглавил дублеров "Руха" (руск.). *football.by* (10 студзеня 2022). Праверана 24 студзеня 2024.
8. ↑  В тренерском штабе «Динамо-Брест» сменился главный тренер (руск.). *Афіцыйны сайт брэсцкага «Дынама»* (23 сакавіка 2023). Праверана 24 студзеня 2024.
9. ↑  Брестское "Динамо" определилось с тренерским штабом (руск.). *football.by* (11 студзеня 2024). Праверана 24 студзеня 2024.

Спасылкі
--------

* Профіль на сайце *kick-off.by* (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Transfermarkt (трэнер) · Прэсбол |